দুর্গা খোটে (১৪ই জানুয়ারি ১৯০৫ - ২২শে সেপ্টেম্বর ১৯৯১) হলেন একজন ভারতীয় অভিনেত্রী , তিনি তার সময়ের অন্যতম শীর্ষস্থানীয় অভিনেত্রী হিসাবে কাজ শুরু করেছিলেন। তিনি হিন্দি এবং মারাঠি চলচ্চিত্রে অভিনয়ের পাশাপাশি থিয়েটারে প্রায় ৫০ বছরেরও বেশি সময় ধরে অভিনয় করেছিলেন। তিনি তার অভিনয় জীবনে ২০০টি চলচ্চিত্র এবং অসংখ্য মঞ্চ নাটক প্রযোজনা করেছেন।  ২০০০ সালে, সহস্রাব্দ সংস্করণে, ইন্ডিয়া টুডে তাঁকে "১০০ জন ব্যক্তি যাঁরা ভারতের আকার দিয়েছেন" তালিকায় উল্লেখ করেছিল এবং তার সম্পর্কে বলেছিল: "দুর্গা খোটে ভারতীয় চলচ্চিত্র জগতের নারীদের জন্য অগ্রণী পর্যায়টি চিহ্নিত করেছেন"Women of Substance  , India Today. কারণ তিনি একান্নবর্তী পরিবারের সদস্য হিসেবে এই জগতে প্রবেশকারী প্রথম মহিলা ছিলেন। এইভাবে তিনি চলচ্চিত্র জগতের একটি সামাজিকভাবে অলঙ্ঘনীয় ধারা ভেঙ্গে দিয়েছিলেন।Ten most important women stars in Indian films  Gautam Rajadhyaksha, Rediff.com.  তিনি হিন্দি চলচ্চিত্র জগতে মায়ের চরিত্রে অভিনয় করা সেরা দশ অভিনেত্রীদের মধ্যে একজন ছিলেন।Memorable Moms The Statesman, 4 October 2008. মায়ের চরিত্রে অভিনীত তার চলচ্চিত্রের  চরিত্রগুলোর মধ্যে কে আসিফের মুঘল-ই-আজমের জোধাবাই চরিত্রটি, বিজয় ভাটের ভারত মিলাপ-এর (১৯৪২) কৈকেয়ী চরিত্রটি উল্লেখযোগ্য। তার অভিনীত অন্যান্য জনপ্রিয় চলচ্চিত্রগুলো মধ্যে চরনোঁ কি দাসী (১৯৪১), মির্জা গালিব, ববি এবং বিদাই (১৯৭৪) অন্যতম। তিনি ভারতীয় চলচ্চিত্র অবদানের জন্য ভারতীয় চলচ্চিত্রের সর্বোচ্চ পুরস্কার, দাদাসাহেব ফালকে পুরস্কার (১৯৮৩) অর্জন করেছিলেন।   প্রারম্ভিক জীবন  দুর্গা খোটে ১৯০৫ সালের ১৪ই জানুয়ারি তারিখে গোয়া থেকে আগত এবং বাড়িতে কোঙ্কণী ভাষায় কথা বলা একটি পরিবারে জন্মগ্রহণ করেছিলেন। জন্মের সময় তার নাম ছিল  বিতা লাদ। তার বাবার নাম পান্ডুরং শামরও লাদ এবং মাতার নাম মঞ্জুলাবাই। তিনি কান্দেওয়াদির একটি বড় যৌথ পরিবারের সাথে তার শৈশব অতিবাহিত করেছিলেন। তিনি ক্যাথিড্রাল উচ্চ বিদ্যালয় এবং সেন্ট জাভিয়ার্স কলেজে পড়াশোনা করেছিলেন; যেখানে তিনি কিশোর বয়সেই, বি.এ. পড়তে পড়তে খোটে পরিবারের এক সদস্যের সাথে বিবাহ বন্ধনে আবদ্ধ হন।  ২৬ বছর বয়সেই দুর্গা খোটে তার স্বামীকে হারিয়েছিলেন। উক্ত সময়ে তার বকুল ও হারিন নামে দুটি ছোট ছেলে ছিল। বাচ্চাদের সহায়তার জন্য তাঁকে চলচ্চিত্রে কাজ নিতে হয়েছিল। এটি করতে গিয়ে তাঁকে ঘাত প্রতিঘাতের সম্মুখীন হতে হয়েছিল। তিনি একটি ঐতিহ্যবাহী পরিবারের সদস্য ছিলেন এবং তারা এই চলচ্চিত্র জগতকে অশ্লীল বলে বিবেচনা করতেন। এছাড়াও, উক্ত সময়ে বেশিরভাগ মহিলা চরিত্রগুলো পুরুষরা অভিনয় করতো।   সম্মান এবং স্বীকৃতি  ২০১৩ সালের ৩রা মে তারিখে তার মুখের ছবি সংবলিত একটি ডাকটিকিট প্রকাশিত হয়েছিল, ভারতীয় ডাক বিভাগ তাঁকে সম্মান জানাতে এই ডাকটিকিটটি বার করেছিল।   তথ্যসূত্র    বহিঃসংযোগ      Durga Khote filmography  Film music history – First section titled Until 1935  Mention of her role in theatre and ads  বিষয়শ্রেণী:১৯০৫-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:মুম্বইয়ের অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার বিজয়ী বিষয়শ্রেণী:মহারাষ্ট্রের নারী ব্যবসায়ী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী বিষয়শ্রেণী:দাদাসাহেব ফালকে পুরস্কার বিজয়ী বিষয়শ্রেণী:ভারতীয় আত্মজীবনীকার বিষয়শ্রেণী:ভারতীয় অ-কল্পকাহিনী লেখিকা বিষয়শ্রেণী:২০শ শতাব্দীর ভারতীয় জীবনীকার বিষয়শ্রেণী:ভারতীয় মঞ্চ অভিনেত্রী